[Превишена квота на пощенска кутия](/bg/kb/view/previshena_kvota_na_poshtenska_kutia "Превишена квота на пощенска кутия")

 Контролният панел на хостинг акаунта ви предоставя възможност да конфигурирате пощенските си кутии да получават предупредително съобщение, ако достигнат определен процент от квотата си за някой ресурс (дисково пространство или лимит на брой съобщения). По този начин ще избегнете риска да пропуснете важни съобщения поради липса на място/inodes в пощенските ви кутии.
Всяка пощенска кутия има квота за дисковото пространство, както и максимален брой позволени съобщения в кутията (inode квота). Настройките за всяка пощенска кутия може да бъдат конфигурирани във вашия Контролен панел -&gt; Пощенски кутии. Кликнете на числото под колонката "Квота". Там, освен позволената квота за кутията, може да зададете ниво (проценти) от позволената квота, при което системата ще изпрати предупредително писмо до пощенската кутия. Имайте предвид, че независимо дали е зададено предупредително писмо в интерфейса или не, системата винаги изпраща предупредително писмо при достигането на 99% от квотата.
Също така, може да задавате изпращането на предупредително съобщение за общото дисково пространство на хостинг акаунта, в секцията Ресурси на Контролния панел.
Използваните ресурси от вашите пощенски кутии може да се увеличат, и съответно да получите предупредително писмо, във всеки един от следните случаи:
1. Използвате Уеб поща, за да четете и работите с e-mail. Когато използвате Уеб базирания ни софтуер за поща, всички съобщения, които четете, пишете и т.н. се запазват на сървъра и по този начин запълват дисковото пространство на пощите ви.
2. Изтегляте писмата на собствения си компютър, но опцията "Остави копие на сървъра" е активирана във вашата e-mail програма.
3. Четете пощата си, като използвате някаква e-mail програма (като Outlook, Eudora, Thunderbird и т.н.), която е конфигурирана да се свързва към сървъра чрез IMAP. В този случай съобщенията се запазват на сървъра по същия начин, както когато използвате интерфейса за Уеб поща.
4. Настроили сте пощенската си кутия да препраща към друг e-mail адрес, но сте оставили опцията "Запази копие от препратеното съобщение" активирана.
Във всеки един от горните случаи, имате няколко опции:
1. Изчиствате старите съобщения от пощенската си кутия чрез интерфейса за Уеб поща. Най-лесният начин да изчистите пощенската си кутия от стари съобщения е да използвате интерфейса за Уеб поща. Логнете се в Уеб пощата, прегледайте съобщенията си в пощенската кутия и изтрийте ненужните (стари съобщения, спам и т.н.). Не забравяйте да изчистите кошчето, защото всяко изтрито съобщение обикновено първо се премества там.
2. Сваляте съобщенията от сървъра на собствения си компютър. В случай, че искате да запазите съобщенията от пощенската кутия на компютъра си и после да ги изтриете от сървъра за да освободите място, трябва да:


Конфигурирате IMAP акаунт в някоя e-mail програма на вашия компютър. Може да използвате всяка e-mail програма, поддържаща IMAP (например MS Outlook, Outlook Express, Eudora, Thunderbird, Mail for Mac, Entourage, и т.н.). Можете да намерите инструкции как се конфигурира IMAP акаунт тук.


Свързвайки се към сървъра, изберете съобщенията, които искате да запазите и ги преместете в някоя локална папка във вашата e-mail програма. По този начин съобщенията ще бъдат преместени от IMAP папките на сървъра в локалните папки на компютъра ви. Когато преместите съобщенията, те ще бъдат изтрити от сървъра и по този начин ще освободите място в пощенската си кутия.


3. Увеличавате квотата на пощенската си кутия. Можете да увеличите квотата на пощенската си кутия през Контролния панел на хостинг акаунта си -&gt; секцията Пощенски кутии. Моля, имайте предвид, че дисковото пространство, което заемат пощенските ви кутии се отчита от дисковото пространство на хостинг акаунта.
 